Nordjyllands Politi modtog en anmeldelse klokken 8 lørdag morgen om en ulykke på en adresse i Aalborg midtby. En 19-årig ung mand er omkommet.

Nordjyllands Politi undersøger nu området, hvor den 19-årige mand blev fundet. Politiet arbejder ud fra en teori om, at den 19-årige har lænet sig for langt ud over en af de svalegange, der er på adressen. Lige nu venter Nordjyllands Politi på et ligsyn fra en læge, for at afgøre hvorvidt den 19-årige har været offer for en forbrydelse. For at beskytte ulykkesstedet har Nordjyllands Politi sat et telt op omkring området. De pårørende er underrettet.